OpenLLM-France/wikimedia huggingface dataset:
# Divisió de Garhwal

La divisió de Garhwal (hindi गढ़वाल) és una entitat administrativa d'Uttarakhand a l'Índia. La capital és Pauri. És formada pels següents districtes:
* Districte de Chamoli
* Districte de Dehradun
* Districte d'Haridwar
* Districte de Pauri Garhwal
* Districte de Rudraprayag
* Districte de Tehri Garhwal
* Districte d'Uttarkashi
Les muntanyes principals per damunt de set mil metres són: Nanda Devi (7.955 metres), Kamet (7.878), Trisul (7248), Badrinath (7195), Dunagiri (7186) i Kedarnath (7084). El riu Alaknanda, afluent del Bhagirathi i a través d'aquest del Ganges, rep diversos afluents. El nom de Garhwal es creu que deriva del fet que el territori va estar governat per 52 petits sobirans cadascun amb un fort (garh) fins que un dels prínceps va acabatr sotmetent als altres i va fundar el regne de Garhwal. Fou una de les dues divisions que es van establir a Uttarakhand quan es va constituir l'estat (l'altra és la divisió de Kumaun o Kumaon)
# Dolores Huesca Rodríguez

María Dolores Huesca Rodríguez (Alacant, 1971-2011) fou una advocada i política socialista valenciana. Llicenciada en dret i militant del PSPV-PSOE, fou Secretària de benestar social i moviments migratoris de la comissió executiva d'Alacant del PSPV-PSOE, membre del comitè federal del PSOE i assessora legal del grup municipal socialista de l'ajuntament d'Alacant. Fou escollida diputada a les eleccions a les Corts Valencianes de 2007 i 2011.
Va morir a causa d'un càncer de pit el 10 d'octubre de 2011 a l'edat de 40 anys i va ser substituïda a les Corts per Modesta Salazar Agulló.

## Referències

* ↑ «Fallece a los 40 años la diputada socialista María Dolores Huesca». Información, 11-10-2011. [Consulta: 20 octubre 2011].
# Domingo de Céspedes

Domingo de Céspedes, natural de Toledo, va ser un arquitecte i ferrer catalogat —junt amb Francisco de Villalpando— com dels més il·lustres de la península Ibèrica durant el segle xvi. Domingo era conegut com El mestre Domingo, nom amb el qual signava tots els seus treballs. Va ser un dels escollits pel capítol de la catedral de Toledo als quals se'ls va sol·licitar la presentació de dissenys per a la realització de les reixes de la Capilla Mayor i del cor pel mencionat temple. Domingo va presentar, a part dels plànols, el seu model tallat en fusta. Va ser contractat per a la reixa del cor, mentre que Villalpando ho va ser per a la reixa de la Capilla Mayor.
La reixa del cor es va realitzar entre els anys 1541 i 1548. Domingo va tenir com a ajudant al seu gendret Fernando Bravo, també de Toledo. A la part superior de la reixa hi ha un fris que conté medallons que s'alternen amb un petit balustre, i aAl centre de la cresteria hi ha l'escut del cardenal Silíceo. La reixa va ser platejada al foc.
Per a aquesta catedral, Domingo ja havia realitzat les reixes per a la Capilla de los Reyes Viejos l'any 1529 amb adorns elaborats minuciosament i rematada a dalt de tot amb l'escut del cardenal Fonseca. També és de la seva autoria la reixa de la Capilla Baptismal, en la qual va estar treballant durant els anys 1522 al 1524. Per a la Capilla de los Reyes Nuevos se li'n van encarregar dues, una per a tancar l'entrada i una altra per al centre de la capella: aquestes van ser fetes l'any 1533.

## Referències

* ↑ Gaucenze de Lastours, P.A. «L'Espagne historique, littéraire et monumentale» (en francès) p. 270. Toulouse: Delsol, 1846. [Consulta: 24 febrer 2011].
* ↑ Verrié/Pellicer 1947: p.84
* 1 2 Pascual Martín, Julio. «Rejeros y rejas de la catedral de Toledo» (en castellà) p.113-114. Artrevistas, 1960. Arxivat de l'original el 2013-06-14. [Consulta: 13 setembre 2010].
* ↑ Llaguno Amirola, Eugenio. «Noticias de los arquitectos y arquitectura de España desde su restauración» (en castellà) p.221. Madrid: Imprenta Real. [Consulta: 24 febrer 2011].

## Bibliografia

* Verrié, F.P. / Cirici Pellicer, A.. Mil Joyas del Arte Español, tomo II: Edad Moderna y Contemporánea. Barcelona: Instituto Gallach, 1947.

## Vegeu també

* Reixes de la catedral de Toledo
# Diaphus minax

Diaphus minax és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 476 m de fondària.

## Distribució geogràfica

Es troba a Cuba.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ Claro, R., 1994. Características generales de la ictiofauna. p. 55-70. A R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo.
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington i Londres. 253p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Drawing Hands

Drawing Hands ('Mans dibuixant') és un litografia de l'artista neerlandès M. C. Escher, publicada per primera vegada el gener de 1948. Representa un full de paper on dues mans, una davant l'altra, en l'acte paradoxal de dibuixar-se mútuament i simultània. Escher va usar paradoxes en les seves obres sovint i aquest n'és un dels exemples més obvis.
Aquesta obra és referenciada en el llibre Gödel, Escher, Bach de Douglas Hofstadter, en què es diu que és un exemple d'un bucle estrany.

## Referències

* ↑ Gödel, Escher, Bach: An Eternal Golden Braid. 20th anniversary ed., 1999, p. 152. ISBN 0-465-02656-7
* Locher, J.L. (2000). The Magic of M. C. Escher. Harry N. Abrams, Inc. ISBN 0-8109-6720-0.
# Donzell mercurial

El donzell mercurial (Coenagrion mercuriale) és una espècie d'odonat zigòpter de la família Coenagrionidae. Es troba dins Algèria, Àustria, Bèlgica, França, Alemanya, Itàlia, Liechtenstein, Luxemburg, Marroc, els Països Baixos, Portugal, Eslovàquia, Eslovènia, Espanya, Suïssa, Tunísia i el Regne Unit. És present a Catalunya.
Els seu hàbitat naturals són rius i rierols d'aigua dolça. És una espècie amenaçada per la destrucció de l'hàbitat.
El seu nom científic, mercuriale, és a causa de la marca distintiva que té en el segon segment de l'abdomen que s'assembla al símbol astrològic del planeta Mercuri - ☿.

## Hàbitat

Requereixen àrees de vegetació oberta, barrejades amb corrents d'aigua lenta on puguin pondre els ous.
Les larves passen 2 anys sota l'aigua abans d'esdevenir adults.

## Protecció

Es creu que el 25% de la població mundial es troba al Regne Unit però s'ha reduït un 30% des del 1960 a causa dels canvis en el pasturatge, el drenatge de la terra i l'extracció d'aigua. L'espècie és protegida sota el Schedule 5 of the Wildlife and Countryside Act 1981.
A Catalunya és una espècie protegida per llei.

## Galeria

* Coenagrion mercuriale mascle
* Coenagrion mercuriale femella
* Coenagrion mercuriale dibuix casc de Mercuri
* Coenagrion mercuriale mascle detall
* Coenagrion mercuriale còpula
* Coenagrion mercuriale tàndem
* Coenagrion mercuriale posta

## Referències

* Boudot, J.-P. 2005. Coenagrion mercuriale. 2006 IUCN Llista Vermella d'Espècie Aguaitada. Va descarregar damunt 9 August 2007.
* ↑ «Cercaterm | TERMCAT». [Consulta: 3 desembre 2021].
* ↑ «Oxygastra - Espècies». [Consulta: 3 desembre 2021].
* ↑ Costantino D'Antonio and Francesca Vegliante. «Derivatio nominis libellularum europæarum» (en italian). [Consulta: 3 agost 2010].
* ↑ "Wildlife and Countryside Act 1981".
* ↑ http://portaljuridic.gencat.cat/ca/pjur_ocults/pjur_resultats_fitxa/?action=fitxa&mode=single&documentId=492668&language=ca_ES

## Enllaços externs

* Coenagrion mercuriale (en anglès) Southern Damselfly.
* Biodiversidad Virtual. http://www.biodiversidadvirtual.org/insectarium/Coenagrion-mercuriale-%28Charpentier-1840%29-cat4375.html
# Dingli

Dingli és una ciutat de Malta situada a la costa sud-oest, a 13 km de La Valletta i 2 km de Rabat. Té una població de 3326 habitants (cens de 2005) i una superfície de 5,7 km². És un lloc conegut pels penya-segats que hi ha a la costa. La parròquia, al centre de la població, està dedicada a l'Assumpció de Maria.
# Dingsheim

Dingsheim (en alsacià Díngse) és un municipi francès, situat a la regió del Gran Est, al departament del Baix Rin. L'any 2005 tenia 1.274 habitants.
Forma part del cantó de Bouxwiller, del districte de Saverne i de la Comunitat de comunes del Kochersberg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 377 | 430 | 1.238 | 1.210 | 1.093 | 1.070 |

## Administració

Llista d'alcaldes :
| Període | Identitat | Partit |
| 2001- | Claude Unterstock | |
# Dubkí (Koltxúguino)

* Per a altres significats, vegeu «Dubkí».
Dubkí (en rus: Дубки) és un poble (un possiólok) de l'óblast de Vladímir, a Rússia, que en el cens del 2010 tenia 146 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Dubkí (Kirjatx)

* Per a altres significats, vegeu «Dubkí».
Dubkí (en rus: Дубки) és un poble de l'óblast de Vladímir, a Rússia, segons el cens del 2010 tenia 67 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Dubkí (Nóvgorod)

* Per a altres significats, vegeu «Dubkí».
Dubkí (en rus: Дубки) és un poble de l'óblast de Nóvgorod, a Rússia, segons el cens del 2011 tenia 10 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Districte de Rokycany

El districte de Rokycany (en txec Okres Rokycany) és un districte de la regió de Plzeň, a la República Txeca. La capital és Rokycany.

## Llista de municipis

Bezděkov - Břasy - Březina - Bujesily - Bušovice - Cekov - Cheznovice - Chlum - Chomle - Čilá - Dobřív - Drahoňův Újezd - Ejpovice - Hlohovice - Holoubkov - Hrádek - Hradiště - Hůrky - Kakejcov - Kamenec - Kamenný Újezd - Kařez - Kařízek - Klabava - Kladruby - Kornatice - Lhota pod Radčem - Lhotka u Radnic - Liblín - Líšná - Litohlavy - Medový Újezd - Mešno - Mirošov - Mlečice - Mýto - Němčovice - Nevid - Osek - Ostrovec-Lhotka - Plískov - Podmokly - Příkosice - Přívětice - Radnice - Raková - Rokycany - Sebečice - Sirá - Skomelno - Skořice - Smědčice - Štítov - Strašice - Svojkovice - Těně - Terešov - Těškov - Trokavec - Týček - Újezd u Svatého Kříže - Vejvanov - Veselá - Vísky - Volduchy - Všenice - Zbiroh - Zvíkovec

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Ektor Pan

Ektor Pan (Valladolid, 4 d'agost de 1988) és un cantant espanyol. El seu primer disc es titula "Chasing Stars" i és del 2014. El 2016 ha editat el seu primer àlbum "Magnètico", un recopilatori de cançons de ball i pop que també es va disparar al cim de les llistes de tot el món. Ha participat dos anys consecutius (2016 i 2017) en la preselecció del Concurs de la Cançó d'Eurovisió.

## Discografia
### Àlbums

* 2014: "Chasing Stars"
* 2016: "Magnético"
* 2017: "Perfect Storm"

### Singles

* 2014: "Addicted 2U"
* 2015: "What About Us"
* 2015: "Que Pasará"
* 2015: "Love In Return (Eurovision)"
* 2016: "Magnético"
* 2016: "Get Up Everybody!(Viva La Vida) for Olympic Games Rio 2016"
* 2016: "Pokemon Go"
* 2016: "Perfect Storm"

## Referències

* ↑ http://www.rtve.es/television/20161130/eurovision-2017-ektor-pan-canta-perfect-storm/1448505.shtml
* ↑ http://esc.srf.ch/de/ektor-pan Arxivat 2018-02-18 a Wayback Machine.

## Enllaços externs

* Ektor Pan, el aspirante vallisoletano a Eurovisión, ¿desafina en directo? Arxivat 2016-12-21 a Wayback Machine. a Noticias CYL, 10 desembre 2016.
* Ektor Pan, aspirante a Eurovisión, ¿desafina en directo? a La Vanguardia, 9 desembre 2016.
# Eficiència quàntica

L'eficiència quàntica és una quantitat definida per un dispositiu fotosensible com la pel·lícula fotogràfica o detector CCD com el percentatge de fotons que xoquen amb la superfície fotoreactiva que produirà un parell electró-forat. És una mesura precisa de la sensibilitat del dispositiu. Sovint es mesura sobre un rang de diferents longituds d'ona per caracteritzar l'eficiència del dispositiu a cada energia. La pel·lícula fotogràfica té típicament una eficiència quàntica de menys del 10%, mentre els CCDs poden tenir una eficiència quàntica sobre 90% en algunes longituds d'ona.

## Referències

* ↑ Doody, Dave. Deep space craft: an overview of interplanetary flight (en anglès). Springer, 2009, p.191. ISBN 3540895094.
# El Salicar

El Salicar és un veïnat del municipi Sant Celoni. El 2018 tenia 139 habitants. El barri es va edificar als anys 1970 a partir d'una primera promoció «una opció de famílies que cercaven tranquil·litat en una zona propera a la localitat però sense els condicionants del nucli urbà i en uns solars assequibles». De vegades s'escriu Salicart.

## Referències

* ↑ «El Salicar». Gran Enciclopèdia Catalana. Barcelona: Grup Enciclopèdia Catalana.
* 1 2 Barris! Els barris de Sant Celoni. Sant Celoni: CUP, març 2018, p. 3. Arxivat 2019-12-23 a Wayback Machine.
* ↑ «L'alcalde Joan Castaño i la regidora Isabel Coll es reuneixen amb el veïnat de Salicart». Ajuntament de Sant Celoni, 14-07-2011. [Consulta: 27 desembre 2019].
* ↑ «Reclamen més manteniment al cementiri de Sant Celoni i al conjunt del barri del Salicart». L'Actualitat del Baix Montseny, 10-07-2008. [Consulta: 27 desembre 2019].
# El Sagrat Cor de Puig Cornador

El Sagrat Cor de Puig Cornador és un edifici del municipi de Sant Ferriol (Garrotxa) inclosa en l'Inventari del Patrimoni Arquitectònic de Catalunya.

## Descripció

Es tracta d'un capella de planta quadrada (5x5 metres), està situada al cim del Puig Cornador. El teulat és a quatre aigües i està sostingut per senzilles mènsules; els murs estan pintats de color gris, remarcant les parts decoratives amb color blanc. L'accés es realitza per una porta d'arc apuntat amb guardapols, dona llum a l'interior de la capelleta.

## Història

Aquesta ermita fou edificada l'any 1900 gràcies a la devoció que professaren, al Sagrat Cor, els senyors Xavier de Ferrer i Lloret i Júlia Ferrer i Carreras Campa, membres de la família Ferrer-Noguer de Besalú i propietaris d'aquesta muntanya. Fou ell mateix qui va dissenyar els plànols de l'ermita, així com projectà i feu construir una carretera per a pujar-hi. Fou, aquesta, la primera ermita dedicada al Sagrat Cor de Jesús que hi hagué a Espanya.

## Referències

* 1 2 «El Sagrat Cor de Puig Cornador». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# El Saiol (Moià)

El Saiol és una masia del municipi de Moià (Moianès) declarada bé cultural d'interès nacional.

## Descripció

Masia encarada al llevant. El parament és de pedra, presentant diverses obertures en les que podem veure fins treballs ecultòrics. L'accés es fa a través d'un arc de mig punt de grans dovelles de pedra. Destaca la seva part central damunt de l'eix de l'arc d'accés. Així mateix, hi ha, al costat sud, una altra torre un xic més baixa que l'anterior, també de planta quadrada. La coberta del conjunt és de teula a un vessant.

## Història

Edifici del segle xvi que segons alguns fou palau d'esbarjo dels comtes de Barcelona, i segons altres versions "era la casa-habitació d'un empleat dels comtes i després dels reis d'Aragó". Antigament hom l'anomenava saig o sayon del rei, vulgarment "sayo", com el batlle dels nostres temps. En el 1819 la "reverenada comunitat" (comunitat de presbíters) de Moià comprà aquesta finca. Actualment aquest casal és utilitzat com a casa de colònies.

## Referències

* 1 2 «El Saiol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Borís Xpilévski

Borís Ruslànovitx Xpilévski (en rus Борис Русланович Шпилевский) (Moscou, 20 d'agost de 1982) és un ciclista rus, professional des del 2007 fins al 2015. Del seu palmarès destaquen les victòries obtingudes a l'UCI Àsia Tour especialment les del Tour de Hainan, a la Volta al llac Taihu i a la Volta a la Xina.

## Palmarès

* 2003
** Vencedor de 2 etapes al Gran Premi Guillem Tell
** Vencedor d'una etapa al Triptyque des Barrages
* 2006
** 1r al Giro del Friül-Venècia Júlia
* 2007
** 1r a la Fletxa del sud i vencedor de 2 etapes
** 1r a la Clàssica Memorial Txuma
** 1r a la Florència-Pistoia
* 2008
** 1r al Tour de Hainan i vencedor de 6 etapes
** Vencedor d'una etapa a la Volta a Bèlgica
* 2009
** Vencedor de 4 etapes al Tour de Hainan
* 2010
** Vencedor de 3 etapes al Volta al Marroc
** Vencedor de 2 etapes als Cinc anells de Moscou
** Vencedor de 2 etapes a la Volta al llac Qinghai
** Vencedor de 2 etapes al Memorial Viktor Kapitonov
* 2011
** 1r a la Volta al llac Taihu i vencedor de 2 etapes
** Vencedor d'una etapa al Tour de Langkawi
** Vencedor de 4 etapes a la Volta a la Xina
** Vencedor de 2 etapes al Tour de Java oriental
** Vencedor de 2 etapes al Memorial Viktor Kapitonov
* 2012
** Vencedor de 2 etapes al Friendship People North-Caucasus Stage Race
* 2013
** Vencedor d'una etapa al Tour de Fuzhou
* 2014
** 1r a la Volta a la Xina II i vencedor de 2 etapes
** Vencedor d'una etapa a la Volta a la Xina I
** Vencedor de 2 etapes a la Volta al llac Taihu
** Vencedor d'una etapa al Tour de Fuzhou

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# L'Orchestre rouge (pel·lícula)

L'Orchestre rouge és una pel·lícula francesa de Jacques Rouffio, estrenada el 1989.

## Argument

Adaptada del llibre de Gilles Perrault, ell mateix inspirat en les memòries de l'espia soviètic Leopold Trepper, la pel·lícula descriu l'activitat de l'Orquestra Roja, una xarxa d'espionatge soviètica destinada a comunicar a Moscou una gran quantitat d'informació militar i econòmica relacionada amb els nazis durant la Segona Guerra Mundial, a França, Bèlgica i la mateixa Alemanya.

## Repartiment

* Claude Brasseur : Otto, M. Gilbert (Leopold Trepper)
* Daniel Olbrychski : Karl Giering
* Dominique Labourier : Lydia Bronstein
* Étienne Chicot : Léo Grossvogel
* Serge Avédikian : Hillel Katz
* Martin Lamotte : Kent (Anatoli Gurevitx)
* Roger Hanin : Ian Berzine
* Barbara De Rossi : Georgie de Winter
* David Warrilow : Piepe
* Adalberto Maria Merli : Berg
* Catherine Allégret : Rita Arnould
* François Berléand : Alfred Corbin
* László Szabó : Arvid Harnack
* Annick Alane : Juliette
* Bernard Charnacé : Heinrich Himmler
* Matthias Habich : Harro Schulze-Boysen
* Eva Ionesco : Margaret
* Jurgen Mash : Wilhelm Canaris
* Boris Bergman : Alamo
* Veruschka von Lehndorff : Anna Maximovitch
* Manfred Andrae : Gestapo Muller
* Christian Charmetant : Jean Marcel
* Marc Betton : el dentista
* Éric Prat : Keller
* François Joxe : Wenzel
* Michel Caron

## Referències

* ↑ L'Orguestre rouge a unifrance.org
* ↑ L'Orquestre Rouge a premiere.fr
* ↑ L'Orchestre rouge a cinema-français.fr

## Enllaços externs

* Tràiler de la pel·lícula a Dailymotion
# 50S

La subunitat 50S és la més gran de les subunitats del ribosoma dels procariotes, 70S. Inclou l'ARN ribosomal 5S i l'ARN ribosomal 23S.

## Estructura

La subunitat 50S, a grans trets equivalent a la subunitat ribosòmica 60S de les cèl·lules eucariotes, és la subunitat gran del ribosoma dels procariotes. Està composta de proteïnes i cadenes simples d'ARN, conegut com a ARN ribosòmic (ARNr). L'ARNr té estructures secundària i terciària, que duen a terme les funcions catalítiques del ribosoma.

## Vegeu també

* 30S
* ARN ribosòmic

## Referències

* ↑ Ban N, Nissen P, Hansen J, Moore P, Steitz T «The complete atomic structure of the large ribosomal subunit at 2.4 A resolution». Science, 289, 5481, 2000, pàg. 905–20. DOI: 10.1126/science.289.5481.905. PMID: 10937989.
    2. Nissen P, Hansen J, Ban N, Moore P, Steitz T (2000). “The structural basis of ribosome activity in peptide bond synthesis”. Science 289 (5481): 920-29.
    3. Schmeing T, Huang K, Strobel S, Steitz T (2005). “An induced-fit mechanism to promote peptide bond formation and exclude hydrolysis of peptidyl-tRNA”. Nature 438: 520-24.
    4. Basu A, Ghosh J, Bhattacharya A, Pal S, Chowdhury S, DasGupta C (2003). “Splitting of ribosome into its subunits by unfolded polypeptide chains”. Current Science 84: 1123-25.
# Enric I de Babenberg

Enric I d'Àustria (? - 23 de juny de 1018), també conegut com a Enric el Fort (Heinrich der Starke), fou el segon marcgravi de la Marca Oriental de Baviera coneguda com a Àustria, des de 994 fins a la seva mort.
Enric era fill del primer marcgravi Leopold I de Babenberg. Sota el seu govern el país és anomenat per prime cop en un document com Ostarrîchi (996) referint-se a les seves possessions, i del que deriva l'actual nom d'Àustria en alemany (Österreich). Va residir a Melk i l'emperador li va ampliar el territori cap a la zona entre els rius Kamp i Morava i al Wienerwald (Bosc de Viena).
El va succeir el seu germà petit Adalbert de Babenberg.

## Referències

* Karl Lechner, Die Babenberger: 'Markgrafen und Herzoge von Österreich 976 -1246. 6., unveränd. Aufl.. Böhlau, Wien; Köln; Weimar 1996, ISBN 3-205-98569-9